cyanic-selkie/wikianc huggingface dataset:
Eurovision Song Contest 1990
De '''35. Eurovision Song Contest''' war de 5. Mee 1990 a Jugoslawien. Organiséiert gouf d'Eurovisioun dat Joer am Koncertna Dvorana Vatroslav Lisinski zu Zagreb. Presentateure waren den Oliver Mlakar an d'Helga Vlahović. Am Ganzen hunn 22 Länner matgemaach. Malta a Monaco waren net dobäi. Malta wollt zwar no 15 Joer Abstinenz nees matmaachen, ass awer net zougelooss ginn, well de Maximum vun 22 Länner schonn erreecht war.
Ee Sänger war scho virdrun eng Kéier dobäi, de Ketil Stokkan fir Norwegen 1986.
D'Reegel fir d'Ofstëmmung ass d'selwecht bliwwe wéi déi Jore virdrun: An all Land huet eng Jury 12, 10, 8, 7, 6, 5, 4, 3, 2 an 1 Punkt un déi zéng bescht Lidder verginn. D'Resultater si per Telefon op Zagreb matgedeelt ginn.
Déi éischt Plaz krut de Vertrieder vun Italien, den Toto Cutugno mat 17 Punkte Virsprong virum Joëlle Ursull (Frankräich) a mat Gläichstand och op der zweete Plaz de Liam Reilly, dee fir Irland ugetruede war.
Fir Italie war et déi zweet Kéier datt et de Grand Prix gewonnen hat.
Lëscht vun de Radiosenderen zu Lëtzebuerg
Dëst ass eng Lëscht vun de Radiosenderen zu Lëtzebuerg; se gehéiert zu de Referenztabellen.
Gemini-Programm
De Gemini-Programm war nom Mercury-Programm den zweete bemannte Raumfaartprogramm vun den USA. Zil vum Gemini-Programm war d'Entwéckele vu Methoden an Technologie fir den Apollo-Programm. A sengem Kader goufen 1965 an 1966 zéng bemannt Raumflich gemaach, bei deenen d'Astronauten ënner anerem déi éischt amerikanesch Baussebordasätz trainéiert hunn.
D'Strategie
Gemini gouf aus der Nout gebuer, woubäi et der NASA méiglech war, doraus eng Dugend ze maachen. No der Astellung vun de Mercury-Flich, dat war relativ kloer, géif e Lach vun dräi bis véier Joer entstoen, bis d'Apollo-Missiounen ufänke géifen. Wäertvoll Joren, déi dréngend gebraucht géifen, fir déi erfuerderlech Technologien, z. B. Kopplungsmechanismen, Liewenserhalungssystem, EVA-Kostümer asw., auszeprobéieren. Aus dësem Grond war am Ufank geplangt, de Mercury-System zu engem Raumschëff fir zwéi Mann ëmzebauen, genannt Mercury Mark II. De Virdeel hätt dora geleeën, duerch Réckgrëff op d'vireg Technik Entwécklungskäschten ze spueren an d'Zäit bis zum Ufank vum bemannten Apollo-Fluchprogramm sënnvoll iwwerbrécken ze kënnen. Déi wiesentlech Ännerungen hätten am Abau vun engem zweete Sëtz, der Montage vun enger leeschtungsstaarker Manövréiereenheet an dem Asaz vun enger Uewerstuf déi et scho gouf, als Docking-Attrappe bestanen.
Gemini steet am Laténgesche fir d'Stärebild Gemini (Zwilling), woumat den Numm sech op dat zweesëtzegt Raumschëff an d'Rendez-vousmanövere bezitt. Offiziell krut de Programm säin Numm den 3. Januar 1962, nodeem am Dezember 1961 ëm Virschléi gefrot gouf. Den Numm Gemini gouf vun zwou Persoune virgeschloen.
D'Astronauten
Fir d'Ënnerstëtzung vun deene schonn ausgebillte Mercury-Astronauten hat d'NASA sech den 18. Abrëll 1962 entschloss, fënnef bis zéng nei Astronauten ze rekrutéieren, wourop sech 253 Kandidate gemellt hunn.
De 17. September 1962 gouf d'Grupp 2, déi aus néng Astronaute bestanen huet, der Ëffentlechkeet virgestallt. Dëst waren Neil Armstrong, Frank Borman, Charles Conrad, James Lovell, James McDivitt, Elliott See, Thomas Stafford, Edward White an John Young.
D'Auswiel vun der drëtten Astronautegrupp hat de 5. Juni 1963 mat enger weiderer Ausschreiwung ugefaangen. D'NASA huet déi 14 erfollegräich Kandidaten den 18. Oktober 1963 virgestallt: Edwin Aldrin, William Anders, Charles Bassett, Alan Bean, Eugene Cernan, Roger Chaffee, Michael Collins, Walter Cunningham, Donn Eisele, Theodore Freeman, Richard Gordon, Russell L. Schweickart, David Scott an Clifton Williams.
Domat war d'Zuel vun den aktive Astronaute fir d'Programmer Gemini an Apollo op 27 geklomm, well d'Mercury-Astronauten Glenn, Carpenter a Slayton aus verschiddene Grënn fir d'Gemini-Programm net zur Dispositioun stoungen.
Den Theodore Freeman war den 31. Oktober 1964 bei engem Fligerongléück gestuerwen. Den Elliot See an den Charles Bassett, déi als Crew fir d'Gemini 9 virgesi waren, koumen den 28. Februar 1966 och bei engem Fligerofstuerrz ëm d'Liewen. De Virgil Grissom, den Edward White an de Roger Chaffee sinn de 27. Januar 1967 bei der Apollo-1-Katastroph gestuerwen, an de Clifton Williams war de 5. Oktober 1967 verongléckt.
Bemannt Missiounen
Mat der Landung vu Gemini 12 de 15. November 1966 an nodeem de Gemini-Büro den 1. Februar 1967 zougemaach gouf, war de Gemini-Programm fäerdeg.
Gemini-Raumschëff
D'Landekapsel vum Gemini-Raumschëff war 5,8 Meter laang an hat en Duerchmiesser vun dräi Meter. D'Luke konnte wärend dem Openthalt am Weltraum op an zougemaach ginn, sou datt Aktivitéite baussnt dem Raumschëff méiglech waren. E spezielle Kopplungsmodul war fir d'Undockmanöver virgesinn. D'Landekapsel war ronn 3.800 kg schwéier. Et war fir d'éischt datt bei engem Raumschëff eng Polymerelektrolytbrennstoffzell als primär Energieversuergung agesat gouf. Net nees opluedbar Batterie waren nëmme fir den Neesantrëtt an d'Atmosphär a fir Noutfäll geduecht. Et war och fir d'éischt datt e Bordcomputer, de Gemini Digital Computer, fir d'Ënnerstëtzung vun der Besatzung bei Berechnungen agesat gouf. De Computer aus 5 Platinne mat 510 Modullen hat e Späicher vun nëmme 4.086 Befeelswierder vu jee 39 Bit Längt. Well sech dësen als ze kleng erausgestallt hat gouf hie vu Gemini 8 un duerch e Magnéitbandlafwierk ergänzt, dat d'Späicherkapazitéit op dat siwefacht vergréissert huet.
Seriennummere vun de Rakéiten
Wéi d'Mercury-Redstone- an Mercury-Atlas-Rakéite virun hinnen, gouf och d'Gemini-Titan-Rakéite vun der NASA iwwer d'United States Air Force geuerdert a waren eigentlech Rakéiten, déi fir militäresch Asätz geduecht waren. D'Air Force war fir de Startkomplex 19 op der Cape Canaveral Air Force Station verantwortlech an hat all Gemini-Starte virbereet an ausgeféiert. Dofir haten déi éischt an zweet Stuf och Seriennummere vun der US-Air Force. Si waren op jee géigeniwwerleiende Säiten um ënneschten Enn vun der Stuf ubruecht. Well d'Rakéiten am Joer 1962 bestallt goufen, sollt eng Seriennummer eigentlech der Virlag 62-12XXX nokommen. Op de Stufe vun der Titan II war awer nëmmen 12XXX vermierkt.
Literatur
Däitschsprocheg Literatur ass gekennzeechent
Max Lambert
De Max (Carl Léopold Maximilian) Lambert, gebuer de 24. Mee 1888 an der Stad Lëtzebuerg an do gestuerwen den 29. Abrëll 1957, war e lëtzebuergesche Banquier.
Bankdirekter
De Max Lambert war Gerant vun der Banque Werling, Lambert & Cie a Member vum Verwaltungsrot vun der Société luxembourgeoise de crédit et de dépôts, successeurs de Werling, Lambert & Cie banque.
Member vu Verwaltungsréit
De Max Lambert war vun Ufank u Member a spéider President vum Verwaltungsrot vun der Société anonyme Caves Jean Bernard-Massard, déi 1921 gegrënnt gouf.
Am Oktober 1922 war Max Lambert ee vun de Grënner vun der Assurancëgesellschaft Le Foyer, wou hie vun 1922 bis 1957 Vizepresident vum Verwaltungsrot a vum Direktiounscomité war
D'Famill
De Max Lambert war de Jong vum Bankdirekter Auguste Lambert (1853-1905) an der Marie Thécle Laure Dumont (1855-). Hien huet sech den 10. Abrëll 1913 an der Stad mat der Bertha Antoinette Françoise Heldenstein, 1890 zu Colmer gebuer, der Duechter vum Stater Geschäftsmann Henri Heldenstein an der Hélène Settegast, bestuet. D'Koppel krut zwee Kanner, de Marc Lambert (1914) an d'Christiane Josette Hélène (1921), déi sech spéider mam André Clasen bestuet huet.
Rabindranath Tagore
De Rabindranath Tagore resp. Ravīndranātha Thākura oder Rabindranath Thakur, gebuer de 7. Mee 1861 zu Kalkutta an och do de 7. August 1941 gestuerwen, war e bengaleschen Dichter, Philosoph, Moler, Komponist a Museker an Adept vum Brahmo Samaj.
Hie krut 1913, als éischten Asiat, den Nobelpräis fir Literatur.
Hie war och en engagéierte Kultur- a Sozialreformer an Universalgeléierten.
Zwee vu senger Lidder sinn haut Nationalhymnen: Amar Shonar Bangla déi vu Bangladesch a Jana Gana Mana déi vun Indien.
Den Tagore hat den Éierentitel Gurudeb, dee sech op Guru an Deva bezitt.
Literareschet Wierk
(zënter 1914, resp. 1921 op englesch an däitsch iwwersat)
Musek (Lidder)
A Filmer:
Linienzugbeeinflussung
D'Linienzugbeeinflussung (LZB) ass en däitschen Zuchsécherungssystem, dee speziell fir Héichvitessstrecken entwéckelt a konzipéiert gouf. All Héichvitessstrecken an Däitschland an deelweis an aneren europäesche Länner si mat LZB ausgerëscht. Bei der LZB ginn, anescht wéi bei der PZB, d'Date linnefërmeg, also permanent, iwwerdroen. Dës Date kënnen d'Soll- an Zilvitesse souwéi z. B. och den Ofstand bis zum nächsten Haaptsignal sinn.
Komponenten an Ausrëschtung
Bei der LZB gëtt tëscht den Ariichtungen op der Streck an den Ariichtungen op der Maschinn ënnerscheet.
Streckenariichtungen
Bei der LZB suergen zwéi Schlitzkabelen, déi souwuel an der Mëtt vum Gleis wéi och um Fouss vun enger Schinn verlafen, fir déi konstant Dateniwwerdroung tëscht dem Gefier an der Streckenzentral. De Kabel gëtt an enger Schleef verluecht an all 100 Meter wiesselt de Kabel dee laanscht d'Schinn läit, an d'Mëtt vum Gleis, an de Kabel aus der Mëtt vum Gleis wiesselt laascht d'Schinn. Bei sou enger Kräizung kënnt et zu engem Phasesprong, deen hëlleft Postioun vum Gefier ze bestëmmen. D'maximal Längt vu sou enger Kabelschleef ass 12,7 km.
Kuerzschleefentechnik
Bei der Kuerzschleefentechnik ginn d'Schleefeberäicher an eenzele Schleefe vun 300 Meter no riets an no lénks geluecht. D'Speisung vun de Kuerzschleefe geschitt parallel, sou datt an engem Schleefeberäich an alle Schleefen déi selwecht Informatiounen iwwerdroe ginn.
Laangschleefentechnik
Bei der Laangschleefentechnik besteet de Schleefeberäich aus enger Schleef, déi vun engem Fernspeisegerät aus gespeist gëtt. En Nodeel vun der Technik ass deen, datt beim Ausfall vum Fernspeisegerät de ganze Schleefeberäich ausfält. Dowéinst gëtt d'Laangschleefentechnik no an no vun der Kuerzschleefentechnik ersat.
Gefierausrëschtung
Zwou Antennen um Gefier iwwerdroe bei der LZB fir d'Daten tëscht der Zentral an dem Gefier. Iwwer Induktioun ginn d'Informatiounen tëscht dem Linneleeder an den Antennen ausgetosch.
Orchesella hoffmanni
Orchesella hoffmanni  ass eng Collembolenaart (Sprangschwänz) aus der Famill vun den Entomobryidae, déi zu Lëtzebuerg endeemesch an der Géigend vum Lëtzebuerger Sandstee virkënnt. Si ass am Joer 1968 vum Norbert Stomp unhand vu Material, dat hien 1965 an de Mamerleeën (no bei Schëndels) an 1966 an den Noumerleeën (no bei Noumer) fonnt hat, als nei Aart beschriwwe ginn. De wëssenschaftlechen Numm ass en Hommage un de Professer Jos Hoffmann.
1993 ass d'Aart nieft de Mamer- an Noumerleeën och nach bei der Thillsmillen (Mamer), an 1994 zu Haler (Halerbaach) an zu Simmer (Aarlergronn) nogewise ginn. Spéider koumen nach e puer weider Plazen dobäi.
NGC 3109
Den NGC 3109 ass eng irregulär Zwerggalaxis am Stärebild Hydra. Si gouf de 24. Mäerz 1835 vum Astronom John Herschel wärend senger Rees a Südafrika entdeckt.
Den NGC 3109 läit ongeféier 4,5 bis 4,9 Millioune Liichtjoer vun eiser Äerd ewech um Rand vun der Lokaler Grupp. Den NGC 3109 ass déi dominéierend Galaxis vun enger klenger Galaxiëgrupp, der no hir genannter NGC-3109-Ënnergrupp, zu där de Sextans A, de Sextans B, d'Antlia-Zwerggalaxis an eventuell de Leo A gehéieren, woubäi d'Zougehéieregkeet vu Leo A net sécher ass.
2001 Mars Odyssey
Den 2001 Mars Odyssey (och Mars Odyssey) ass eng Raumsond vun der NASA, déi zanter dem 24. Oktober 2001 de Mars ëmkreest an erfuerscht. Hire Start war de 7. Abrëll 2001 u Bord vun enger Delta-II-Drorakéit. D'Missioun gouf nom Enn vun der ufanks geplangter Dauer 2004 ëmmer nees verlängert, e fixen Dag fir d'Enn ass net (Stand Juni 2014) geplangt. Den Orbiter déngt och als Relaisstatioun fir d'Dateniwwerdroung tëscht deem de 6. August 2012 gelantene Rover Curiosity an der Äerd.
Missioun
Nom Erreeche vum Mars war déi éischt grouss Schwieregkeet fir der Sond hir Vitess mat Hëllef vun engem Aerobraking-Manöver ze reduzéieren an doduerch an en Orbit ëm de Mars anzeschwenken. Dobäi ass d'Sond e puermol duerch déi iewescht Atmosphäreschichte vum Mars geflunn, fir duerch d'Reiwung ofgebremst ze ginn.
Ziler
D'Haaptphas vun der Missioun hat am Februar 2002 ugefaangen an hätt sollen am August 2004 ofgeschloss ginn. Well d'Sond awer an engem ganz gudden Zoustand war, gouf d'Missioun bis elo véiermol ëm jee zwee Joer verlängert, fir d'lescht bis September 2012. Ofhängeg vun de geplangten Aufgaben huet d'Sond genuch Dreifstoff bis 2015. Déi éischt Kéier an der Geschicht vun der Marsfuerschung gëtt am Kader vun der Missioun eng global Kaart vun de cheemeschen Elementer op der Uewerfläch erstallt. E Schwéierpunkt vun der Missioun läit dobäi op der Sich no Virkomme vu Waasseräis. Donieft soll d'Stralungsbelaaschtung am niddrege Marsorbit ënnersicht ginn, fir d'Risike vu bemannte Marsmissiounen besser ze erfuerschen.
Den Numm
Den Numm vun der Sond ass en Hommage un dem Stanley Kubrick säi Film 2001: A Space Odyssey. Déi 758 kg schwéier Sond sollt de Neiufank an der amerikanescher Marsfuerschung no de Feelschléi vum Mars Climate Orbiter a Mars Polar Lander am Joer 1999 weisen. D'Sond Mars Odyssey huet och deelweis déi selwecht Missiounsziler wéi de feelgeschloene Mars Climate Orbiter.
Instrumenter
Zu den Instrumenten zielen ënner anerem eng Multispektralkamera, e Stralungsdetekter an e Gammastralespektrometer.
Resultater
„2001 Mars Odyssey“ huet ettlech Waasservirkommen op béide Marspolen ënner der Uewerfläch entdeckt. Donieft goufe geologesch Aktivitéite vum Planéit ënner d'Lupp geholl. Zu de leschte wichtegen Aufgabe vun der Sond zielt d'Weiderleedung vun Date vun de béiden am Januar 2004 gelanten Exploratioun Rover Spirit an Opportunity vun der NASA. D'Missioun gëllt schonn elo als Erfolleg.
Sabotage (Film 1936)
Sabotage ass e brittesche Film vum Regisseur Alfred Hitchcock aus dem Joer 1936 nom Roman  The Secret Agent vum Joseph Conrad.
Ëm wat geet et am Film?
De Carl Verloc bedreift mat senger Fra zu London e Kino. Dernieft sabotéiert hien englesch Ariichtungen am Opdrag vun enger geheimer Organisatioun. De Scotland Yard Beamten Ted Spencer ass him awer op der Spuer…
Um Spaweck
De Film op Sceen Online
Narce Lutz
Den Narce Lutz, gebuer den 10. Februar 1925 an der Stad Lëtzebuerg, gestuerwen den 11. Abrëll 1984, war e lëtzebuergeschen Architekt.
Vun 1941 bis 1943 war hie Member vun der Resistenzorganisatioun Lëtzeburger Patriote Liga.
Pierre Schiltz (Deputéierten)
De  Pierre Schiltz, gebuer den 11. Oktober 1853 zu Biekerech a gestuerwen den 3. Januar 1921 an der Stad Lëtzebuerg war e lëtzebuergesche kathoulesche Geeschtlechen a Politiker.
Hien huet zu Roum Philologie an Theologie studéiert an huet säi Studium mat engem Doktorat ofgeschloss.
Hie gouf de 7. Juni 1879 zu Roum zum Priister geweit.
1905 gouf hien als Vertrieder vum Kanton Réiden an d'Chamber gewielt. Bei de Chamberwale vum 26. Oktober 1919 gouf hien als Vertrieder vum Walbezierk Norde fir d'Rietspartei an d'Chamber gewielt.
Sitcom
Eng Sitcom (Ofkierzung vu Situation comedy) ass e Comédies-Genre, dee sech iwwer méi Episoden erstreckt, déi gewéinlech op der selwechter, alldeeglecher Plaz spillen (eng Stuff, eng Aarbechtsplaz, ...) an an deenen e puer Haaptpersonnagen (Famill, Frënn, Aarbechtskolleegen, ...) den haarde Kär duerstellen. Den Humor besteet aus Witzen, déi an den Dialogen agebaut sinn. Heiansdo gi Sitcome virun engem Publikum opgeholl, oder et gëtt Laache vum Band agespillt. Déi éischt Sitcome sinn am Radio opgefouert ginn; hautdesdaags gëtt et se bal nëmme méi op der Televisioun.
Sitcom zu Lëtzebuerg
D'Radiosemissioun "Um Staminet" vum Pir Kremer kéint een no der Definitioun uewendriwwer als déi éischt Sitcom zu Lëtzebuerg ugesinn.
2010 huet RTL Télé Lëtzebuerg (mat Ënnerstëtzung vum Lëtzebuerger Filmfong) en Appel à propositions gemaach, Konzepter vu Sitcomen oder Soapen anzereechen, déi se produzéiere wéilten. 7 Produktiounssocietéiten hunn doropshin am Ganzen 10 Projeten agereecht. Dovu goufen der 3 preselektionéiert vum Jury, an deem 2 Vertrieder vum Filmfong an 2 Vertrieder vun RTL waren. Gewonnen hunn ex aequo de Projet Weemseesdet vun Deal Productions (Désirée Nosbusch an Alexandra Hoesdorff-Rosen) a Comeback, vu Lucil Film (Bernard Michaux).
Weemseesdet ass op Lëtzebuergesch, mat 24 Episoden à knapps 30 Minutten, déi am Hierscht-Wanter 2011-12 op RTL Télé Lëtzebuerg gewise goufen. Comeback ass vum 28. September 2012 bis den 22. Mäerz 2013, och a 24 Episoden, all Woch um selwechte Sender gelaf.
Théus
Théus (op Okzitanesch: Teüs) ass eng franséisch Gemeng am Departement Hautes-Alpes an der Regioun Provence-Alpes-Côte d'Azur.
Franz Huberty
De Franz (François) Huberty, gebuer den 9. Januar 1854 zu Mënjecker a gestuerwen den 23. September 1946 zu Gréiwemaacher, war e lëtzebuergesche Professer, Forstinspekter a Vulleschützer.
Akerbauverwaltung an Akerbauschoul
De Franz Huberty huet zu Hohenheim (Stuttgart) a München studéiert. Am Abrëll 1884 kënnt hien als «Oberforstamtskandidat» («candidat forestier») an d'Akerbauverwaltung, déi hire Sëtz an der Stad Lëtzebuerg huet an zënter 1883 besteet.
Den 1. Oktober 1888 gëtt hien «Chargé de cours et de conférences» an der Akerbauschoul vun Ettelbréck, de 5. Oktober 1889 Repetent, den 3. Oktober 1892 Professer 2. Klass, den 9. Mee 1895 Professer 1. Klass.
Forstverwaltung
Den 18. Dezember 1897 trëtt den Huberty an d'Forstverwaltung an. Do huet seng Carrière esou ausgesinn: «accessiste forestier» zu Ettelbréck, «garde général» zu Gréiwemaacher (am Juli 1899) a spéider Forstinspekter (ca 1912), och zu Gréiwemaacher, wou hien den 1. Januar 1923 als «inspecteur des Eaux et Forêts honoraire» an d'Pensioun geet.
Veräiner
De Franz Huberty war Member vun der «Société de botanique» vun 1885 un, a Member vun der «Fauna» (Société des naturalistes luxembourgeois) vum Juli 1890 un. Hie war Grënnungsmember vum «Luxemburger Landes-Obstbauverein» («Association nationale d'arboriculture et d'horticulture») am Joer 1894. Hie war Joerzéngte laang Member vum Kommitee vun deem Veräin, zäitweis als Tresorier (September 1894 bis zum Januar 1906).
Weywot (Mound)
De Weywot ass e Mound vum Kuiperceintureasteroid, (50000) Quaoar. Säin Duerchmiesser ass an der Moyenne ronn 95 Kilometer.
Franz Huberty
Veräiner
De Franz Huberty ass 1935 an de Kommitee vun der Vulleschutzliga gewielt ginn an no de Neiwale vun 1938 gouf hie President vun der Liga. Am Februar 1940 ass hien an där Funktioun bestätegt ginn. Wéi d'«Ligue luxembourgeoise pour la protection des oiseaux» am Abrëll 1941 vum preiseschen Okkupant ëmgedeeft an duerch de «Verband für Vogelschutz» ersat gouf, ass de Franz Huberty Leiter (d.h. President) vum gläichgeschalte Verband bliwwen, grad ewéi de Jean Morbach weiderhi Generalsekretär gespillt huet an nom Krich ugeklot ginn ass, mat den Nazië kollaboréiert ze hunn.
Weywot (Mound)
an Numm
De Weywot gouf de 14. Februar 2006 vum Michael E. Brown a vum T.-A. Suer bei Observatioune vum Quaoar mam Hubble-Weltraumteleskop entdeckt. De Weywot gouf bei 0,35 Bousekonnen Distanz zum Quaoar fonnt, mat enger Differenz vun der visueller Hellegkeet vu 5,6 ± 0,2. D'Entdeckung gouf den 22. Februar 2007 publizéiert an de Mound krut déi virleefeg Bezeechnung S/2007 (50000) 1.
Franz Huberty
Publikatiounen
De Franz Huberty ass den Auteur vun engem «Traité théorique et pratique de la culture des prairies» (1885). Am Programm vun der Akerbauschoul huet hien dës Artikele publizéiert: « Die den Obstbäumen schädlichen Insekten» (1889), «Die Unkrautpflanzen» (1892), «Die Behandlung des Ciders wärend der Gärung und im Stich» (1894), «Der Schnitt des Fruchtholzes an den Spalierbäumen» (1894). Am Bulletin vun der «Fauna» huet hien zwéi kleng Bäiträg bruecht, en iwwer den «Apfelblütenstecher» (Anthonomus pomorum) (1892), deen aneren iwwer de «Schlangenadler» (Circaetus gallicus) (1893). Hien ass och den Auteur vun enger Rei vun Artikelen am « Luxemburger Obstbaufreund », dem Organ vum «Landes-Obstbauverein», dorënner en Artikel iwwer «Nutzen und Schutz der Singvögel» (1897).
Weywot (Mound)
an Numm
De Brown hat dem Indianerstamm Tongva d'Wiel vum Numm iwwerlooss. Déi hu sech fir de Gott Weywot, de Jong vum Quaoar, entscheet. De Weywot gouf mat engem Gesank vum Quaoar geschaf. Den Numm gouf de 4. Oktober 2009 am MPC 67220 ernimmt a vun der I.A.U. den 11. November 2009 am IAUC 9094 offiziell publizéiert.
Bunneegenschaften
De Weywot kreest an enger liicht elliptescher Ëmlafbunn op ronn 14.500 Kilometer mëttlerer Distanz zum Zentrum (32,584 Quaoarradien) ëm de Quaoar. D'Bunnexzentrizitéit ass 0,14, d'Bunn steet 14° oder 150° schréi zur Ekliptik.
Bengt Strömgren
De Bengt Georg Daniel Strömgren, gebuer den 21. Januar 1908 zu Göteborg a Schweden a gestuerwen de 4. Juli 1987 war en däneschen Astronom an Astrophysiker.
Weywot (Mound)
Bunneegenschaften
De Michael Brown hëlt un, datt de Mound bei engem Aschlag um Quaoar entstanen ass, bei deem deen e groussen Deel vu sengem Äismantel verluer huet. D'Mass vum Weywot gëtt op ongeféier 1/2000 vun der Quaoarmass geschat.
Bengt Strömgren
Aus sengem Liewen
Seng Eltere waren d'Hedvig Strömgren an de Svante Elis Strömgren, dee Professer fir Astronomie op der Universitéit Kopenhagen an Direkter vum Observatoire zu Kopenhagen war. Schonn als Jugendlechen huet sech de Bengt Strömgren mat astronomeschen a physikaleschen Theeme befaasst, an Erfarungen an der Quantemechanik am Niels-Bohr-Institut fir theoreetesch Physik gesammelt. Hien huet op der Universitéit Kopenhagen studéiert an 1929 huet hien do seng Dokteraarbecht zu engem Theema aus der Himmelsmechanik ofgeschloss. Säin Intressi louch an der Verbindung vun astronomeschen Observatioune mat der mathematesch-physikalescher Theorie, mat Schwéierpunkt op geneeër numerescher Analys.
Weywot (Mound)
Wann ee vun der selwechter Albedo an derselwechtet Dicht wéi beim Quaoar ausgeet, da kann een op en Duerchmiesser vun zirka 95 ± 24 Kilometer schléissen, deen ongeféier engem Zéngtel vum Duerchmiesser vun Quaoar entsprécht. Warscheinlech ass de Weywot aus dem selwechte Material wéi de Quaoar zesummegesat, aus groussen Deeler vun Waasseräis souwéi Methan an anere gefruerene Gasen, déi e Gestengskär ëmschléissen.
Erfuerschung
Zanter der 2006 konnt de Weywot nëmmen duerch äerdgebonnen Teleskopen observéiert ginn an dobäi goufe seng Bunnelementer bestëmmt.
Bengt Strömgren
Aus sengem Liewen
De Bengt Strömgren huet onschätzbar Bäiträg zu der Astrophysik geliwwert. Sou huet hien déi cheemesch (atomar) Zesummesetzung vu Stäre méi genee bestëmmt, déi staark vu fréiere Schätzungen ewech louch. Hien huet d'Physik vun der no him genannter Strömgren-Sphär, d'H-II-Gebitt ëm e ganz waarme Stär, an deem de Waasserstoff an ioniséierter Form virläit, ënnersicht. Hien hat e photometrescht System entwéckelt, dat duerch geschéckt Ofstëmmung vu senge véier Bänner an dem Hβ-Index, d'Bestëmmung vu villen Eegenschafte vu waarme Stären, eleng aus dëser Photometrie déi einfach gemooss ka ginn, erlaabt.
Nathalie Oberweis
Si ass zanter dem 19. Mee 2021, wéinst dem parteiinterne Rotatiounsprinzip amplaz vum David Wagner, Deputéiert an der Chamber.
Bei de Gemengewale vum 11. Juni 2023 gouf si an de Gemengerot vun der Stad Lëtzebuerg gewielt.
Si ass Chargée de direction an der Asbl Autisme Luxembourg an onofängeg Journalistin (forum, Radio 100,7).
Grjasi
Grjasi (op Russesch: Грязи) ass eng Stad am Oblast Lipezk am Zentralrussesche Federatiounskrees a Russland. Si läit eng 20 km südëstlech vu Lipezk.
Duchfabréck Bettonville
D'Duchfabréck Bettonville ass eng fréier Spënnerei a Wiewerei an der Rue de la Chapelle am Vervieter Quartier Hodimont.
Pit Schlechter
Mat Pit Schlechter ka gemengt sinn:
DEFDUMp
dEFDUMp war eng Hardcore-Band vun Téiteng, déi am Joer 1994 gegrënnt gouf a sech 2008 opgeléist huet. Si huet fënnef Studioalben erausbruecht.
Grjasi (Homonymie)
De Begrëff Grjasi bezeechent:
Duchfabréck Bettonville
Haut ass am Gebai en Touristenzentrum an den Ekomusée Centre de la laine et de la mode.
DEFDUMp
Bandgeschicht
dEFDUMp huet ufanks DUMP geheescht. Deen Numm huet sech aus de véier Ufanksbuschtawe vun den Nimm vun de Grënnungsmemberen zesummegesat. Wëll dem zweete Gittarist, dee méi spéit dobäi koum, säin Numm mat M ugefaangen huet, huet d'Grupp sech an DUMMP ëmbenannt. Well hien d'Band awer schliisslech erëm verlooss huet an den Numm vu sengem Nofollger net méi eragepasst huet, gouf den Numm DUMP begruewen an d'Band huet sech zanter deem dEFDUMp genannt.
Ee vun hire bekanntsten Ënnerstëtzer war de Max Cavalera, Sänger a Gittarist vu Sepultura a Soulfly, mat deene si e puermol op Tour waren. De Max Cavalera huet bei sengen Optrëtter, Interviewen an op Fotoen heiansdo en dEFDUMp T-Shirt ugehat, fir si op déi Manéier z'ënnerstëtzen.
De 27. September 2008 hunn dEFDUMp hire leschte Concert am Atelier an der Stad gespillt.
Genre
Laut der Band geet et bei dEFDUMp ëm d'Liewe mat all senge Facetten, souwéi all Forme vum Liewen ze respektéieren a sech selwer ze fannen.
Logny-Bogny
Logny-Bogny ass eng franséisch Gemeng an den Ardennen an der Regioun Grand Est.
Luca Duriatti
Hien huet den 9. Juni 2015 déi éischt Kéier fir déi lëtzebuergesch Foussballnationalekipp gespillt.
Karin Hübner
D'Karin Hübner, gebuer de 16. September 1936 zu Gera a gestuerwen de 25. Juli 2006 zu München, war eng däitsch Schauspillerin.
Logny-Bogny
Wéi 2011 de Parc naturel régional des Ardennes entstanen ass, war Logny-Bogny eng vun de Grënnungsgemengen.
John Hume
Den John Hume, gebuer den 18. Januar 1937 zu Derry/Londonderry, an och do den 3. August 2020 gestuerwen, war en nordiresche Politiker.
Hie war och eng Zäit laang Deputéierten am House of Commons, am Europaparlament an an der Northern Ireland Assembly.
Kierch Branebuerg
D'Kierch zu Branebuerg ass eng kathoulesch Kierch déi zur Par Parc Our Saint-Nicolas zum Dekanat Norden an zu der Gemeng Tandel gehéiert.
D'Patréiner vun der Kierch sinn d'Helleg Péitrus a Paulus, deenen hiert Fest den 29. Juni gefeiert gëtt.
D'Kierch steet am Duerfzentrum op der Haaptstrooss, dem CR353. Ronderëm d'Kierch ass de Kierfecht ugeluecht.
Den 21. Juni 2017 gouf se als nationaalt Monument op d'Lëscht vun de klasséierte Monumenter agedroen.
Zur fréierer Par Branebuerg hunn ausser der Parkierch vu Branebuerg och nach d'Filialkierch vu Laaschent an d'Muttergottes-Kapell vu Branebuerg gehéiert.
Geschicht
An engem Visitationsrapport vu 1570 goufen zousätzlech och nach d'Uertschafte Schlënnermanescht an Uewer- an Ënnerschlënner zu Par Branebuerg gerechent. D'Par huet deemools zum Dekanat Miersch gehéiert an ee vun de Paschtéier vu Branebuerg, de Philipp Garians, war gläichzäiteg och Dechen zu Miersch (1675-1706). D'Parkierch, déi ursprénglech dem hellege Péitrus geweit war, gouf elo den hellege Péitrus a Paulus geweit.
1804, wéi d'Paren ënner dem Napoleon nei opgedeelt goufen, gouf fir d'éischt Schlënnermanescht ofgespléckt. Véier Joer méi spéit goufen och d'Uertschafte Grooljen, Nuechtmanescht, Mierschent a Weiler ofgespléckt an an der Par Mierschent zesummegefaasst. E bëssche méi spéit gouf och nach Houschent ofgespléckt. An der Par Branebuerg ass nëmme Laaschent verbliwwen. Am Joer 2005 gouf an der Par Branebuerg de 650. Parjubiläum gefeiert.
Déi haiteg Parkierch gouf 1790 ënner dem Paschtouer Schwab gebaut. Verschidden Deeler aus dem Chouer (17. Joerhonnert) stamen aus dem Märjendaller Klouschter.
Uergel
D'Uergel an der Kierch gouf 1992 vun der Uergelmanufaktur Georg Westenfelder gebaut an ass um Duxall opgeriicht. Ageweit gouf se den 19. Juli 1992. D'Uergel huet ee Manual.
EasyJet
easyJet, offiziell easyJet Airline Company PLC, ass eng brittesch Bëllegfluchgesellschaft mat Sëtz um Fluchhafe vu Luton, bei London a gehéiert zur "easyGroup". No Ryanair ass et déi zweetgréisst Bëllegfluchgesellschaft vun Europa (Stand 2014).
Basen
easyJet huet 24 Basen a sechs europäesche Länner:
Maha Vajiralongkorn
De Maha Vajiralongkorn Bodindradebayavarangkun (Thai: มหาวชิราลงกรณ บดินทรเทพยวรางกูร) oder Rama X., gebuer den 28. Juli 1952 zu Bangkok, ass zanter dem 1. Dezember 2016 Kinnek vun Thailand. Hien ass dat zweet Kand vum verstuerwene Kinnek Bhumibol Adulyadej (Rama IX.) an der Kinnigin Sirikit Kitiyakara. Hie war vun 1972 bis 2016 Krounprënz.
Den 3. Januar 1977 huet hie seng Cousine, d'Prinzessin Soamsavali Kitiyakara bestuet, mat där en eng Duechter huet, d'Prinzessin Bajrakitiyabha (Phra Chao Lan Thoe Phra Ong Chao Bajrakitiyabha, * 1978). D'Bestietnes gouf 1993 gescheet.
Zanter den 1970er war hie mat der Schauspillerin Sucharinee Vivatcharavong, geb. Yuvadhida Polpraserth zesummen; si hu 4 Jongen, de Prënz Chudhavajra (Mom Chao Chudhavajra Mahidol, * 1979), de Prënz Vajraresra (Mom Chao Vajraresra Mahidol, * 1981), de Prënz Chakrivajra (Mom Chao Chakrivajra Mahidol, * 1983) an de Prënz Vajraravira (Mom Chao Vajraravira Mahidol, * 1985), an eng Duechter, d'Prinzessin Sirivannavari Nariratana (Phra Chao Lan Thoe Phra Ong Chao Sirivannavari Nariratana, * 1987).
D'Sucharinee huet hien 1996 verlooss an ass mat de Kanner an England geflücht, de Vajiralongkorn huet déi jéngst Prinzessin zeréck an Thailand huele gelooss.
2001 huet de Vajiralongkorn sech fir d'drëtt bestuet, mat derSrirasmi Suwadee huet hien ee Kand, de Prënz Dipangkorn Rasmijoti (* 2005). 2015 goufe se gescheet.
Titel
Säi kinneklechen Titel ass Somdet Phra Chao Yu Hua Maha Vajiralongkorn Bodindradebayavarangkun (Thai: สมเด็จพระเจ้าอยู่หัวมหาวชิราลงกรณ บดินทรเทพยวรางกูร).
Transiting planets and planetesimals small telescope-South
Den Transiting Planets and Planetesimals Small Telescope–South (TRAPPIST-South) ass e belschen optesche robotiséierten Teleskop, deen 2010 seng éischt Biller geliwwert huet. E steet am La-Silla-Observatoire vum Europäesche Südobservatoire am Chile. Mam TRAPPIST gouf den TRAPPIST-1 a säi Planéitesystem entdeckt. Den Teleskop ass e vun den zwéin Teleskope vum kollektive Projet TRAPPIST vun der Universitéit Léck an der Belsch, vum Schwäizer Observatoire vu Genf a vum Observatoire vun Oukaïmeden am Marokko. Et gëtt vu Léck aus kontrolléiert.
Slacker Cats
Slacker Cats ass eng US-amerikanesch Zeechentrickserie fir den Erwuessenenauditoire, déi vum Trickfilmzeechner Andy Riley a vum Dréibuchauteur Kevin Cecil kreéiert gouf. Déi éischt Staffel mat sechs Episoden huet den 13. August 2007 am Tëleessender ABC Family (haut Freeform) gestart. Déi zweet Staffel ass am Joer 2009 online gelaf.
Kurowskoje (Homonymie)
De Begrëff Kurowskoje bezeechent:
Slacker Cats
All 12 Episoden hu mam Adobe Flash gezeechent. Et war déi éischt Zeechentrickserie fir den ABC Family (Freeform).
Slacker Cats schwätzen iwwer d'Liewen an d'Aventure vun zwou antropomorhen Hauskaze Buckley an Eddie, an och vun hire (kazenaartege) Frënn an der Mënschewelt. D'Serie huet vill spezifeschen Humor.
Satish Dhawan Space Centre
De Satish Dhawan Space Centre (SHAR) ass eng Rakéitestartplaz vun der indescher Raumfaartagentur ISRO. Si läit op der Südostküst vun Indien am Bundesstaat Andhra Pradesh, ongeféier 80 Kilometer nërdlech vu Chennai.
Bezeechnungen
Am Ufank gouf d'Startplaz Sriharikota Range oder Sriharikota Launching Range genannt, no der Insel Sriharikota, op där den Terrain läit. Hiren haitegen Numm krut d'Plaz de 5. September 2002 nom Doud vum ISRO-President Satish Dhawan. D'Ofkierzung war zwar ëmmer SHAR (‚Sriharikota High Altitude Range‘).
Geschicht
Indien huet mat Thumba eng Rakéitestartplaz, déi zanter 1963 fir Héichtefuerschungsrakéite gebraucht gëtt. Duerch hir Lag tëscht dem Arabesche Mier an Ceylon ware Starte mat Satellitten awer net méiglech, sou datt eng zweet Startplaz huet missen opgeriicht ginn.
Am Joer 1969 gouf dofir den Terrain op der Insel Sriharikota fir eng Rakéitestartplaz erausgesiicht. Fir d'Standplaz war d'Noperschaft zum Equator a grouss Waasserflächen no Oste wichteg, well d'Satellittestarte meeschtens an der Richtung geschéien. Ausserdeem war den Terrain liicht z'erreechen, e louch no bei der Haaptstrooss vu Chennai (deemools Madras) op Kolkata (deemools Calcutta). En Deel vum Yanadi-Vollek, dat an der Géigend vum Terrain hallefnomadesch gewunnt huet, gouf vun 1970 un ëmgesidelt.
Den éischte Start op Sriharikota war den 9. Oktober 1971 mat engem suborbitale Fluch vun der Héichtefuerschungsrakéit RH-125. Den éischten orbitale Start war den 10. August 1979 mam Satellit Rohini 1A, deen awer d'Ëmlafbunn déi virgesi war, net erreecht hat.
Den 18. Juli 1980 war de Start vun der SLV-Rakéit mam Satellit Rohini 1B. Domat gouf Indien déi siwent Natioun, déi en eegene Satellit mat enger eegener Rakéit an eng Äerdëmlafbunn bruecht huet.
Den 23. Februar 2004 gouf et eng Explosioun, wéi HTPB-Dreifstoff fir Feststoffrakéite vun engem Gebai an en anert transportéiert gouf. Sechs Persoune koumen ëm d'Liewen an dräi weider Persoune goufe schwéier blesséiert. D'Gebai gouf dobäi komplett zerstéiert.
Ariichtungen
Um 145 Quadratkilometer groussen Testterrain sinn: Vum Satish Dhawan Space Centre kënne follgend Rakéite gestart ginn:
Zanter 2015 si Startariichtunge fir bemannt Missioune geplangt.
Young and Innocent
Young and Innocent ass e brittesche Kriminalfilm vum Regisseur Alfred Hitchcock aus dem Joer 1937 nom Roman  A Shilling For Candles vum Josephine Tey.
Ëm wat geet et am Film?
D'Filmschauspillerin Christine Clay gëtt no engem Sträit mat hirem Mann, dout vun hirem Frënd Robert Tisdall fonnt. D'Police verdächtegt den Tisdall. Mat der Duechter vum Polizeichef mécht hie sech op d'Sich nom Mäerder…
Cameo-Optrëtt vum Hitchcock
Den Hitchcock steet mat engem Fotoapparat virum Geriichtsgebai
Shahrukh Khan
De Shahrukh Khan, op Urdu شاہ رُخ خان an op Hindi शाहरुख़ ख़ान, gebuer den 2. November 1965 zu Nei-Delhi, ass en indesche Filmschauspiller.
James D'Arcy
Den James D'Arcy, gebuer de 24. August 1975 zu London, ass en englesche Filmschauspiller,. Hien huet seng Carrière 1996 ugefaangen.
Cinematograph
E Cinematograph ass d'Persoun, déi fir d'Filme vu Film- oder Televisiounsproduktiounen, Museksvideoen oder Live-Evenementer verantwortlech ass. Zu sengen Aufgabe gehéiert déi gesamt Luucht- a bildatmosphäresch Gestaltung vum Film, inklusiv der Entscheedung iwwer d'Astellungen. De Cinematograph dirigéiert d'Kamera- an d'Beliichtungscrew.
Et gëtt en Ënnerscheed gemaach tëscht dem Cinematograph, deen déi voll Verantwortung iwwer d'Filmgestaltung huet, an de Kameraleit, also dem Kameramann oder der Kamerafra, déi direkt hannert der Kamera setzen an den Uweisunge vum Cinematograph follegen. Am Däitsche ginn d'Begrëffer Kameramann a Kamerafra awer meescht als Synonym vum Cinematograph gebraucht, obwuel och heiansdo de Begrëff Kinematograf gebraucht gëtt.
Aufgabe vun de Kameraleit
De Kameramann an d'Kamerafra sinn déi Persounen, déi direkt un der Commande vun der Kamera sinn a filmen. De Kameraleit hir Aufgabe leien am technesch-manuelle Beräich. Si sinn dem Cinematograph ënnergeuerdent. Am Franséische gëtt dee Beruff cadreur, caméraman oder opérateur genannt, am Englesche camera operator.
Si filme Sport- a Live-Emissiounen, Fernseesendungen (eng Show zum Beispill), aktuell Berichterstattung oder änlech Formater wéi Reportagen, Filmer a Serien. D'Kameraleit si fir de Cadrage (en: framing) verantwortlech, dat heescht si definéieren d'Limitte vum Bildfeld vun der Kamera. Och bei Fernsee- oder Filmproduktioune si Kameraleit am Asaz, si follegen den Uweisunge vum Cinematograph (bei gréissere Filmopnamen) oder vum Regisseur (bei méi klengen Opnamen, wéi bei der Televisioun oder Reklammen, bei deenen net ëmmer e Cinematograph am Asaz ass).
Bei de Reportagen hunn d'Kameraleit méi Fräiheet. Si begleeden e Journalist an en Touningenieur. De Journalist gëtt zwar Uweisungen, mee de Kameramann oder d'Kamerafra ka proaktiv Iddie ginn an Astellunge virschloen.
Aufgabe vum Cinematograph
De Cinematograph huet de Kameraleit géigeniwwer eng iwwergeuerdent Roll. Dat spigelt sech an anere Sprooche widder, wou de Cinematograph dacks den Titel vum "Direkter vun der Fotografie" kritt - op Franséisch directeur de la photographie (oder och nach chef opérateur) an op Englesch director of photography (DOP), wat een als "Bildregie" oder "Bildgestaltung" iwwersetze kann. Vereinfacht gesot sinn d'Cinematographen also d'"Chefkameraleit".
Cinematographe sinn un der filmesch-kënschtlerescher Bildgestaltung vun inzeenéierte Filmwierker aktiv, generell bei Kino- a Fernseefilmer a Serien. Hir Verantwortung läit an der Bildgestaltung vum Film, an enker Zesummenaarbecht mam Filmregisseur. Dat ëmfaasst déi kënschtleresch Gestaltung, mee och d'technesch Leedung bei der Filmproduktioun. De Cinematograph gëtt also Uweisungen un d'Kameraleit, mee och un d'Beliichtungscrew.
De Filmregisseur an de Cinematograph ginn zesummen iwwer d'Dréibuch, a si entscheede, wéi eng Optik si dem Film wëlle ginn. De Cinematograph mécht da Recherche a schaaft déi Optik duerch d'Beliichtung, de Cadrage an d'Kamerabeweegungen, a muss wëssen, wat fir Material a mënschlech Ressourcen néideg sinn, fir dat hin ze kréien. Hie seet de Kameraleit, wéi eng speziell Beweegunge mat der Kamera néideg sinn, an huet d'Gesamtiwwersiicht iwwer alles, wat mat der Kamera ze dinn huet. Hie suergt dofir, datt all Opnam brauchbar ass, deelt mat, wann dat bei enger Opnam net de Fall ass. Zesumme mam Regisseur kuckt hie sech d'Réimaterial un a schafft och nach an der Postproduktioun vum Film mat.
Zu den aktive lëtzebuergesche Cinematographe gehéieren de Carlo Thiel an den Narayan Van Maele.
Marby
Marby ass eng franséisch Gemeng an den Ardennen an der Regioun Grand Est.
Wéi 2011 de Parc naturel régional des Ardennes entstanen ass, war Marby eng vun de Grënnungsgemengen.
Transiting planets and planetesimals small telescope
Den Transiting planets and planetesimals small telescope och ënner dem Akronym TRAPPIST bekannt, ass e Projet vun der Universitéit vu Léck dee sech mat der Erkennung a Charakteriséierung vu Planéite baussent eisem Sonnesytem, a mam Studium vu Koméiten an anere klenge Kierper an eisem Sonnesystem befaasst.
De Projet gëtt vun der Aarbechtsgrupp Origins in Cosmology and Astrophysics am Universitéitsdepartement fir Astrophysik, Geophysik an Oceanographie bedriwwen a gëtt dobäi gréisstendeels vum Fonds de la Recherche Scientifique (FRS-FNRS) ënnerstëtzt.
Fir seng Aarbecht ze maache benotzt en zwéi robotiséiert 60 cm Teleskopen an zwar:
Hyacinthe Schaack
Den Hyacinthe (Hyazinth) Schaack, gebuer an der Stad Lëtzebuerg den 2. Juli 1831 an do gestuerwen den 1. Juni 1915, war e lëtzebuergesche Professer an Auteur.
Den Hyacinthe Schaack huet 1848 am Alter vun 18 Joer seng Lycéesstudien erfollegräich am Atheneum ofgeschloss an ass duerno op d'Universitéit vu Gent studéiere gaangen. Am Abrëll 1852 huet hien zu Louvain virum jury combiné säin Doktorat a Philosophie a Literatur bestanen.
Den 8. November 1852 gouf hie Repetent, an de 4. September 1853 Professer am Atheneum, wou hie seng ganz Carrière gemaach huet. De 25. September 1874 gouf hie Professer 1. Klass. Am Juli 1903 ass hien an d'Pensioun gaangen. ,
Museksvideo
E Museksvideo oder Videoclip ass e Kuerzfilm mat Musek, dee gebraucht gëtt fir e Wierk vun engem Sänger oder Museker ze promouvéieren.
Hyacinthe Schaack
Bis 1866 war de Schaack och nach Schoulinspekter fir d'Primärschoule vun de Kantonen Esch a Capellen. Vun 1876 bis 1877 war hien Dirigent vun der Maîtrise vun der Kathedral.
Museksvideo
1981 ass den US-amerikaneschen Televisiounssender MTV un de Start gaangen, deen op Museksvideoe spezialiséiert war. Doduerch ass d'Format an der ganzer westlecher Welt populär ginn, an an de meeschte Länner goufen änlech Senderen an d'Liewe geruff. Och déi lëtzebuergesch Fernseesenderen haten Emissiounen an der Programmatioun, déi de Museksvideo dediéiert waren, esou zum Beispill bei T.TV, oder d'Emissioun "Planet RTL" bei RTL Télé Lëtzebuerg.
Haut gi fir déi meescht kommerziell an/oder Mainstream-Lidder nach Videoclippe gedréint, just dat se haut méi iwwer online Videoportaler gekuckt ginn.
Hyacinthe Schaack
Am Joer 1901 ass hie President vun der historescher Sektioun vum Institut grand-ducal ginn; hie war och membre correspondant vum belschen historeschen Institut.
Museksvideo
Ufanks war de Museksvideo just e Promotiounsinstrument vun engem Lidd, mee zënter den 1980er Joren gëtt och kënschtleresch a finanziell méi dorann investéiert. Et gi speziell Präisser, mat deenen déi bescht Museksvideoen ausgezeechent ginn, zum Beispill d'MTV Video Music Awards. Zu den ikonesche Videoclippe gehéieren zum Beispill dem Michael Jackson säin Thriller oder Bohemian Rhapsody vu Queen.
Hyacinthe Schaack
Hie war mat der Léonie Paquet bestuet. D'Koppel hat aacht Kanner, dorënner de Charles Schaack, gebuer den 20. Mäerz 1867 an der Stad Lëtzebuerg, dee Riichter a Procureur war, an den Edouard Schaack, och an der Stad gebuer, den 3. Juli 1871, dee Geeschtleche war.
Museksvideo
D'Regisseure vu Videoclippe kënnen all Zort vu Stiler a Videotechnike gebrauchen, dorënner Animatioun, Realfilm, Documentaire, oder experimentell Approchen. Si gebrauchen och heiansdo eng Mëschung tëscht verschiddene Stiler an Techniken.
Hyacinthe Schaack
Den Hyacinthe Schaack ass de 4. Juni 1915 um Nikloskierfecht begruewe ginn. D'Läicheried huet de Professer Jacques Meyers gehalen.
Museksvideo
E Videoclip dauert meescht genee esou laang wéi d'Lidd a benotz dat Lidd als eenzeg Tounquell. E wichtege Bestanddeel vum Videoclip ass meeschtens d'Inzenéierung vum Kënschtler bei der Performance vum Stéck.
Hyacinthe Schaack
Publikatiounen (Auswiel)
Eng ausféierlech Lëscht vum H. Schaack senge Publikatiounen, dorënner Schoulbicher wéi Die Geschichte des Luxemburger Landes a Grammaire française théorique et pratique (zesumme mam Antoine Godart), fënnt ee beim Martin Blum.
Port Vila
Port Vila ass Haaptstad vum Pazifikstaat Vanuatu, an huet eng 34000 Awunner.
Franséisch Süd- an Antarktisgebidder
D'franséisch Süd- an Antarktisgebidder (franséisch: Terres australes et antarctiques françaises, ofgekierzt TAAF), sinn e franséischt Iwwerséigebitt mat besonneschem Status (Collectivité sui generis).
Den Territoire besteet aus fënnef verschiddenen Distrikter :
D'franséisch Süd- an Antarktisgebidder leien all am südlechen Indeschen Ozean ausser dem Adélieland, dat am Antarkteschen Ozean, direkt südlech vum Indeschen Ozean läit.
Déi dräi historesch Distrikter (Crozet, Kerguelen, Sankt Paul an Amsterdam) begräifen hautdesdaags dat gréisst Naturschutzreservat vu Frankräich an ee vun de gréisste Mieresschutzgebitter vun der Äerd. De Perimeter vum Naturschutzgebitt steet zanter dem 5. Juli 2019 op der UNESCO Lëscht vum Weltierwen.
NGC 81
Den NGC 81 ass eng Spiralgalaxis am Stärebild Andromeda.
Entdeckung
D'Galaxis NGC 81 gouf de 15. November 1873 vum schotteschen Astronom Ralph Copeland entdeckt.
Oechsle
D'Wuert Oechsle bezeechent:
Hubble Heritage Project
Den Hubble Heritage Project gouf 1998 vun engem Astronomenteam gegrënnt mam Zil aus de graffe Fotoe vum Hubble-Weltraumteleskop, Fotoe mat héijem wëssenschaftlechen a kënschtlereschem Wäert ze maachen.
A reegelméissegen Ofstänn publizéiert de Projet Fotoe vu Planéiten, Stären, eenzele Galaxien a Galaxiëgruppen. Den Erfolleg vum Projet ass virun allem op d'Zesummenaarbecht vun Experte vu verschiddene wëssenschaftlechen Disziplinne wéi Astronomie, Computer- a Bildbeaarbechtung zeréckzeféieren.
Ziler a Methoden
Dem Hubble Heritage Project gouf och eng gewëssen Observatiounszäit mam Hubble Space Teleskop zur Dispositioun gestallt, am Fall wou Bildopname verbessert musse ginn.
De Projet gouf schonn dacks fir d'Hierstellung vun exzellenten astronomesche Biller ausgezeechent. D'Astronomical Society of the Pacific huet dem Projet am Joer 2003 de Klumpke-Roberts Präis fir exzellent Artikele fir d'allgemengt Versteesdemech a fir d'Unerkennung vun der Astronomie iwwerreecht.
En Ettlech Biller vum Projet goufen op amerikaneschen a britteschen Timberen ofgebilt.
Myriam Cecchetti
D' Myriam Cecchetti, gebuer den 23. Mäerz 1966 zu Esch-Uelzecht, ass eng lëtzebuergesch Politikerin (Déi Lénk).
Si ass zanter dem 19. Mee 2021, dem parteiinterne Rotatiounsprinzip no, amplaz vum Marc Baum, Deputéiert an der Chamber.
Si war vum Oktober 2005 bis Oktober 2017 fir d'Partei déi gréng am Suessemer Gemengerot, dovun déi lescht 7 Joer als Schäffen. 2017 gouf si Member bei déi Lénk a war vun Oktober 2017 bis Mee 2021 fir si am Gemengerot.
D'Myriam Cechetti ass Presidentin vun der Kooperative EpiSol – Sanem S.C., déi Gestionnaire vun “Eis Epicerie Zolwer” ass, der éischter Epicerie Solidaire.
2018 huet si op der Lëscht vun déi Lénk am Südbezierk fir d'Chamberwale kandidéiert an ass fir déi zweet Hallschecht vun der Chambersessioun fir de Marc Baum nogerëtscht.
Pétau
Pétau ass de Familljennumm vun ë. a. follgende Persounen:
Mongar
Mongar oder Monggar (op Dzongkha: མོང་སྒར་) ass eng kleng Stad am Bhutan. Et ass d'Haaptstad vum Distrikt (Dzongkhag) Mongar.
Se huet 3.775 Awunner (Stand: 2010).
NGC 6166
Den NGC 6166 ass eng elliptesch Galaxis am Stärebild Hercules. Si ass déi dominant Galaxis am Galaxiëkoup Abell 2199, dee ronn 490 Millioune Liichtjoer wäit vun eis ewech läit. Si ass och déi hellst bekannt Galaxis am Röntgenberäich. Et ass eng supermassiv cD-Galaxis.
Se gouf den 30. Mee 1791 vum däitsch-britteschen Astronom Wilhelm Herschel entdeckt.
Jamaica Inn (Film 1939)
Jamaica Inn ass e brittesche Film vum Regisseur Alfred Hitchcock aus dem Joer 1939.
Ëm wat geet et am Film?
D'Mary, e jonkt Weesekand lieft an enger verruffener Wiertschaft bei hirer Tatta an hirem Monni Joss. De Joss ass de Chef vun enger Raiberband, déi Schëffer ausraibert…
Gemeng Stengefort
D' ass eng vun den lëtzebuergesche Gemengen. Se läit am Kanton Capellen. De Chef-lieu vun der Gemeng ass d'Uertschaft vun där se och hiren Numm huet.
Toulouse School of Economics
D'Toulouse School of Economics (TSE) ass eng europäesch Ekonomiesschoul mat Campussen zu Toulouse, Se gehéiert zu der Université Toulouse-I an ass e Fuerschungszentrum fir Wirtschaftswëssenschaften.
De President ass de Jean Tirole Nobelpräisdréier fir Ekonomie 2014.
Gemeng Stengefort
Se läit am Äischdall am Weste vum Land, op der belscher Grenz.
Geographie
D'Gemeng läit am Dall vun der Äisch an op de Koppen ëm dësen Dall. Déi gréisst Deel vun der Gemeng läit op Lëtzebuerger Sandsteen mat Ausnam vun der Gewan vu Grass an enger Partie vun Hoen.
Duerch Stengefort leeft d'Nationalstrooss N6 déi op hirer ganzer Längt zu der Voie de la Liberté gehéiert.